यह नाम है पूर्व क्रिकेटर और कुछ दिन पहले ही भाजपा में शामिल हुए मोहसिन रज़ा का.रविवार को लखनऊ के स्मृति उपवन में पद और गोपनीयता की शपथ लेने वाले कैबिनेट मंत्रियों के बाद राज्यमंत्री के तौर पर मोहसिन रज़ा ने भी शपथ ली.15 जनवरी, 1968 को जन्मे मोहसिन रज़ा मंत्रिमंडल में शामिल होने वाले एकमात्र मुस्लिम नेता हैं.मंत्रिमंडल में उन्हें शामिल करने को लेकर जानकारों की राय है कि यूपी में अल्पसंख्यक कल्याण विभाग और वक्फ़ बोर्ड समेत कई ऐसे निगम हैं जिनका अध्यक्ष मुस्लिम ही होता है.हालांकि जानकार बताते हैं, चूंकि मोहसिन रज़ा किसी भी सदन के सदस्य नहीं है, ऐसे में नियम के मुताबिक़, उन्हें छह महीने के अंदर विधानमंडल के किसी एक सदन   (विधानसभा या विधान परिषद) का सदस्य बनना होगा.क्रिकेटर से राजनेता बने मोहसिन रज़ा, यूपी में टीवी पर भाजपा का जाना माना चेहरा कहे जाते हैं.(बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक और ट्विटर पर फ़ॉलो भी कर सकते हैं.)